Euritmija
Euritmija (gr. εὐρυθμία 'geras ritmas, darna, pusiausvyra, harmonija') − judesio kalbos menas, terapija. Judesio kalba jungiama su šokiu, muzika, poezija, teatru, kalbos garsais, geometrinėmis formomis. Puoselėjama estetika, grožis, šventumas, saviraiška, fizinė bei dvasinė sveikata, mąstymo, jausmų ir valios pusiausvyra, socialinė integracija. Pradininkas − austrų filosofas, socialinis reformatorius, antroposofijos bei Valdorfo pedagogikos įkūrėjas Rudolfas Šteineris (1861−1925). Šiandiena euritmija žinoma visame pasaulyje ir Lietuvoje kaip sceninis menas, taikoma Valdorfo pedagogikoje, meno terapijoje.